Folketing
1999-04-13

Jamen det kan vel ikke være nogen statshemmelighed, hvad de stramninger går ud på, så jeg synes da, det var meget rimeligt, hvis hr. Jensby løftede sløret for, hvad det er for nogle stramninger. Jeg kan næppe tro, at den socialdemokratiske regering vil gå ind for nogen som helst form for stramninger, og jeg er bange for, at man rent ud sagt er på vej til at tage Venstre på sengen. Jeg savner at høre Det Konservative Folkeparti gøre rede for sine synspunkter med hensyn til, hvordan man vil administrere reglerne for tildeling af dansk statsborgerskab fremover; men tavsheden er tilsyneladende udtryk for, at man ikke rigtig ved, hvad man vil.